Komission asetus (EY) N:o 3123/94, annettu 20 päivänä joulukuuta 1994, neuvoston asetuksessa (EY) N:o 3074/94 säädetyn naudan jäädytetyn kuvelihan tuontijärjestelmän yksityiskohtaisista soveltamissäännöistä



Virallinen lehti nro L 330 , 21/12/1994 s. 0033 - 0037

Suomenk. erityispainos Alue 2 Nide 13 s. 0155

Ruotsink. erityispainos Alue 2 Nide 13 s. 0155



KOMISSION ASETUS (EY) N:o 3123/94, annettu 20 päivänä joulukuuta 1994, neuvoston asetuksessa (EY) N:o 3074/94 säädetyn naudan jäädytetyn kuvelihan tuontijärjestelmän yksityiskohtaisista soveltamissäännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tariffikiintiön avaamisesta CN-koodiin 0206 29 91 kuuluvalle jäädytetylle kuvelihalle (vuoden 1995 ensimmäinen puolisko) 12 päivänä joulukuuta 1994 annetun neuvoston asetuksen (EY) N:o 3074/94(1) ja erityisesti sen 2 artiklan, ottaa huomioon naudanlihan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(2), sellaisena kuin se on viimeksi muutettuna asetuksella (EY) N:o 1884/94(3), ja erityisesti sen 15 artiklan 2 kohdan sekä katsoo, että komission asetuksessa (ETY) N:o 3719/88(4), sellaisena kuin se on viimeksi muutettuna asetuksella (EY) N:o 2746/94(5), on vahvistettu maataloustuotteiden tuonti-, vienti- ja ennakkovahvistustodistusten järjestelmän soveltamista koskevat yhteiset yksityiskohtaiset säännöt; komission asetuksessa (ETY) N:o 2377/80(6), sellaisena kuin se on viimeksi muutettuna asetuksella (EY) N:o 1084/94(7), on säädetty naudanliha-alan tuonti- ja vientilupajärjestelmän soveltamista koskevista yksityiskohtaisista erityissäännöistä, on tarpeen säätää asetuksessa (EY) N:o 3074/94 säädetyn järjestelmän yksityiskohtaisista soveltamissäännöistä, mainitun kiintiön jakamiseksi on tarpeen ottaa huomioon tämän tuotteen olemassa olevat kauppavirrat; toisaalta Argentiinan ja toisaalta muiden kolmansien maiden välillä on todettu kauppavirtoja ja tämän perusteella olisi vahvistettava yksi kiintiö Argentiinalle ja toinen muille kolmansille maille, on tärkeää, että Argentiina myöntää näille tuotteille alkuperän vahvistavan aitoustodistuksen; on tarpeen määritellä tämän todistuksen malli ja säätää sen käytön yksityiskohtaisista säännöistä, aitoustodistuksen on oltava Argentiinassa sijaitsevan toimielimen myöntämä; tämän toimielimen on esitettävä kaikki tarvittavat takeet kyseisen järjestelmän moitteettoman toiminnan takaamiseksi, muiden maiden osalta kiintiötä on hallinnoitava vain yhteisön tuontitodistusten perusteella ja säädettävä poikkeuksista eräiden erityisseikkojen osalta asiaan sovellettavaan lainsäädäntöön, kyseisen järjestelmän rajoittaminen ensimmäisellä vuosipuoliskolla aiheuttaa tuonnin määräajan lyhentämisen; tämän seurauksena tätä määräaikaa olisi pidennettävä väliaikaisesti kuukaudella, olisi säädettävä, että jäsenvaltioiden on lähetettävä kyseiseen tuontiin liittyvät tiedot, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Asetuksen (EY) N:o 3074/94 1 artiklassa säädetty kuvelihan tariffikiintiö jaetaan seuraavasti: a) 350 tonnia Argentiinasta peräisin ja lähtöisin olevaa kuvelihaa; b) 400 tonnia muista kolmansista maista peräisin ja lähtöisin olevaa kuvelihaa. 2 Kiintiön rajoissa voidaan tuoda vain kokonaista kuvelihaa. 2 artikla 1 Yhteisen tullitariffin tullin alentaminen 4 prosentilla ja tuontimaksun poistaminen kokonaan Argentiinasta peräisin ja lähtöisin olevan lihan tuonnissa edellyttävät aitoustodistuksen esittämistä vapaaseen liikkeeseen saattamisen yhteydessä. 2 Aitoustodistuksesta tehdään yksi alkuperäiskappale ja vähintään yksi jäljennös käyttäen lomaketta, jonka malli on liitteessä I. Lomakkeen koko on noin 210 x 297 millimetriä. Käytetyn paperin on oltava painoltaan vähintään 40 grammaa neliömetriä kohti. 3 Lomakkeet painetaan ja täytetään jollakin yhteisön virallisista kielistä; ne voidaan myös painaa ja täyttää Argentiinan virallisella kielellä. 4 Jokainen aitoustodistus on yksilöitävä 3 artiklassa tarkoitetun myöntävän viranomaisen antamalla toimitusnumerolla. Jäljennöksissä on sama numero kuin alkuperäisessä. 3 artikla 1 Aitoustodistus on pätevä vain asianmukaisesti täytettynä ja liitteessä I olevien ohjeiden mukaan liitteessä II luetellun myöntävän toimielimen vahvistama. 2 Aitoustodistus on asianmukaisesti vahvistettu silloin kun siitä ilmenee antopaikka ja -päivä ja silloin kun siinä on myöntävän toimielimen leima ja sellaisen henkilön tai henkilöiden allekirjoitus, joilla on siihen valtuudet. Leima voidaan korvata sekä alkuperäkappaleen että jäljennöksen painetulla sinetillä. 4 artikla 1 Liitteen II luettelossa olevan myöntävän toimielimen on: a) oltava Argentiinan sellaiseksi hyväksymä; b) sitouduttava tarkistamaan aitoustodistuksessa olevat tiedot; c) sitouduttava pyynnöstä toimittamaan komissiolle ja jäsenvaltioille tarvittavat tiedot aitoustodistuksessa olevien tietojen arvioimiseksi. 2 Komissio tarkistaa luettelon, jos myöntävää toimielintä ei enää hyväksytä, jos se ei enää täytä jotakin sille annetuista velvollisuuksista tai jos nimetään uusi myöntävä toimielin. 5 artikla 1 Aitoustodistus on voimassa kolme kuukautta antopäivästä. Todistusta ei kuitenkaan voi esittää antovuoden 31 päivän heinäkuuta jälkeen. 2 Tämän todistuksen alkuperäiskappale esitetään yhdessä jäljennöksen kanssa tulliviranomaisille sitä koskevan tuotteen vapaaseen liikkeeseen luovuttamisen yhteydessä. 3 Sen jäsenvaltion tulliviranomaiset, jossa tuote luovutetaan vapaaseen liikkeeseen, lähettävät aitoustodistuksen oikeaksi todistetun jäljennöksen kyseisen jäsenvaltion nimeämille viranomaisille 7 artiklan 1 kohdassa säädettyä tiedoksiantoa varten. 6 artikla 1 Muista maista kuin Argentiinasta peräisin ja lähtöisin olevien tuotteiden tuontimaksu poistetaan kokonaan ja niihin sovellettava yhteisen tullitariffin tulli vahvistetaan 4 prosentiksi. 2 Edellä 1 artiklan 1 kohdan b alakohdassa tarkoitetusta tuontijärjestelmästä hyötyäkseen: a) hakijan on oltava luonnollinen henkilö tai oikeushenkilö, joka hakemuksen esittämishetkellä on harjoittanut vähintään 12 kuukauden ajan naudanlihan kauppaa jäsenmaiden välillä tai kolmansien maiden kanssa ja joka on kirjattu jonkin jäsenvaltion julkiseen rekisteriin; b) hakijan jättämän todistushakemuksen on koskettava vähintään viittä tonnia lihaa, tuotteen painona, ja enintään kyseisen järjestelmän käytettävissä olevaa enimmäismäärää; c) todistushakemuksen ja todistuksen 8 kohdassa on oltava maininta alkuperämaasta; d) todistushakemuksen ja todistuksen 20 kohdassa on oltava jokin seuraavista merkinnöistä: - Músculos del diafragma y delgados [Reglamento (CE) n° 3123/94], - Mellemgulv [forordning (EF) nr. 3123/94], - Saumfleisch [Verodnung (EG) Nr. 3123/94], - ÄéÜöñáãìá [êáíïíéóìüò (EK) áñéö. 3123/94], - Thin skirt [Regulation (EC) No 3123/94], - Hampe [règlement (CE) n° 3123/94], - Petti detti "hampes" [regolamento (CE) n. 3123/94], - Omloop [Verordening (EG) nr 3123/94], - Diafragma [Regulamento (CE) n° 3123/94]. 3 Poiketen siitä, mitä asetuksen (ETY) N:o 3719/88 8 artiklan 4 kohdassa säädetään, asetuksen (ETY) N:o 805/68 12 artiklan mukaisesti vahvistettu maksu ja yhteisen tullitariffin 20 prosentin tulli peritään kaikilta tuontitodistuksessa mainitut määrät ylittäviltä määriltä. Todistuksen kohdassa 24 on oltava jokin seuraavista merkinnöistä: - Exacción reguladora suspendida para... kg (cantidad para la cual se ha expedido el certificado) - Importafgift suspenderet for... kg (den ængde, som licensen er udstedt for) - Aussetzung der Abschöpfung für... kg (Menge, für die die Lizenz erteilt wurde) - H åéóöïñÜ Ý÷åé áíáóôáëåß ãéá... kg (ðïóÞüôçôá ãéá ôçí ïðïßá åêäüãçêå ôï ðéóôïðïéçôéêü) - Levy suspended for... kg (quantity for which the licence or certificate was issued) - Prélèvement suspendu pour... kg (quantité pour laquelle le certificat a été délivré) - Prelievo sospeso per... kg (quantità per la quale è stato rilasciato il titolo) - Heffing geschorst voor... kg (hoeveelheid waarvoor het certificaat is afgegeven) - Direito nivelador suspenso para... kg (quantidade para a qual o certificado foi emitido). 7 artikla 1 Jäsenvaltiot ilmoittavat komissiolle jokaista 10 päivän jaksoa kohden vapaaseen liikkeeseen luovutettujen tuotteiden määrät, alkuperämaan ja yhdistetyn nimikkeistön koodien mukaan eriteltyinä 15 päivän kuluessa kyseisestä jaksosta. Ilmoituksessa on mainittava myös aitoustodistuksen antovuosi. 2 Tässä asetuksessa `10 päivän jaksolla` tarkoitetaan seuraavaa: - kuukauden 1 päivän ja 10 päivän välistä aikaa, - kuukauden 11 päivän ja 20 päivän välistä aikaa, - kuukauden 21 päivän ja viimeisen päivän välistä aikaa. 8 artikla 1 Edellä 6 artiklassa tarkoitetut hakemukset voidaan jättää 20 päivään tammikuuta 1995 asti sen jäsenvaltion toimivaltaiselle viranomaiselle, jossa hakija on rekisteröity. Silloin kun hakija esittää useamman kuin yhden hakemuksen, mitään hakemuksista ei hyväksytä. 2 Jäsenvaltiot ilmoittavat komissiolle haetun kokonaismäärän 10 päivänä helmikuuta 1995. Ilmoituksessa on oltava luettelo hakijoista ja maininta alkuperämaista. Kaikki ilmoitukset, myös ne, joissa ei ole mitään mainintoja, annetaan teleksinä mainittuna päivänä klo 16 mennessä. 3 Komissio päättää mahdollisimman pian siitä, missä määrin hakemukset voidaan hyväksyä. Jos määrät, joille todistuksia on haettu, ylittävät käytettävissä olevat määrät, komissio vahvistaa haetuille määrille alennusprosentin. 4 Todistukset myönnetään mahdollisimman pian komission päätettyä hakemusten hyväksymisestä. 9 artikla 1 Asetusten (ETY) N:o 3719/88 ja (ETY) 2377/80 säännöksiä sovelletaan, edellä sanotun kuitenkaan rajoittamatta tämän asetuksen muiden säännösten soveltamista. 2 Kuitenkin tämän asetuksen mukaan: a) tuontitodistuksiin liittyväksi vakuudeksi vahvistetaan 10 ecua 100 nettokilogrammaa kohti; b) edellä a kohdassa tarkoitettu vakuus annetaan tuontitodistusten myöntämisen yhteydessä; c) voimassaolo päättyy 31 päivänä heinäkuuta 1995. 10 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Komission puolesta René STEICHEN Komission jäsen (1) EYVL N:o L 325, 17.12.1994, s. 5 (2) EYVL N:o L 148, 28.6.1968, s. 24 (3) EYVL N:o L 197, 30.7.1994, s. 27 (4) EYVL N:o L 331, 2.12.1988, s. 1 (5) EYVL N:o L 290, 11.11.1994, s. 6 (6) EYVL N:o L 241, 13.9.1980, s. 5 (7) EYVL N:o L 120, 11.5.1994, s. 30 LIITE I >VIITTAUS KAAVIOON> LIITE II LUETTELO AITOUSTODISTUKSEN MYÖNTÄMISEEN VALTUUTETUISTA VIEJÄMAIDEN TOIMIELIMISTÄ SECRETARÍA DE AGRICULTURA, GANADERÍA Y PESCA: Argentiinasta peräisin oleva 1 artiklan 1 kohdan a alakohdassa tarkoitettu kuveliha.